PATVIRTINTA

Skuodo rajono Aleksandrijos pagrindinės mokyklos direktoriaus 2021 m. spalio 15 d. įsakymu Nr. V1-36

**SKUODO RAJONO ALEKSANDRIJOS PAGRINDINĖS MOKYKLOS MOKINIŲ, ESANČIŲ IZOLIACIJOJE DĖL COVID-19 LIGOS IR UGDOMŲ NUOTOLINIU BŪDU, SERGANČIŲJŲ ŠIA LIGA UŽSIĖMIMŲ LANKOMUMO APSKAITOS IR STEBĖSENOS BEI NEMOKAMO MAITINIMO SAUSO DAVINIO SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokykloje mokiniui atlikus COVID-19 ligos profilaktinio savikontrolės greitojo antigeno testą ir gavus teigiamą rezultatą, mokinys izoliuojasi 10 dienų arba iki to momento, kai gauna neigiamą atlikto PGR testo rezultatą.

2. Kol mokinys izoliuojasi, jis mokosi nuotoliniu būdu (savarankiškas mokinių nuotolinis ugdymasis namuose, pagal TAMO dienyne mokytojo nurodytas užduotis) ir TAMO elektroniniame dienyne „n“ raidės žymėti nereikia. Mokiniui, gaunančiam nemokamą maitinimą, izoliacijos laikotarpiu yra skiriamas sauso maisto davinys.

3. Kai mokiniui PGR testu nustatoma COVID-19 liga, nuotolinis ugdymas yra nutraukiamas ir TAMO elektroniniame dienyne žymima „n“ raidė. Sauso maisto davinys mokiniui neišduodamas.

4. Mokiniui, kuriam buvo nustatyta COVID-19 liga, sergant lengva forma, tėvams (globėjams, rūpintojams) raštiškai prašant, mokinys (direktoriaus įsakymu) gali būti ugdomas nuotoliniu būdu, tuomet TAMO elektroniniame dienyne „n“ raidė nežymima. Mokiniui, gaunančiam nemokamą maitinimą, skiriamas sauso maisto davinys.

5. Mokiniui PGR testu nustačius COVID-19 ligą, kiti klasės mokiniai, turėję su juo kontaktą, privalo testuotis kas dvi dienas arba izoliuotis 10 dienų.

6. Mokiniai, kurie dėl galimo kontakto su sergančiu COVID-19 liga atsisako testuotis, privalo 10 dienų laikotarpiui izoliuotis ir ugdytis nuotoliniu būdu (savarankiškas mokinių ugdymasis namuose pagal TAMO elektroniniame dienyne mokytojo nurodytas užduotis), TAMO elektroniniame dienyne „n“ raidė nežymima. Mokiniams, gaunantiems nemokamą maitinimą, skiriamas sauso maisto davinys.

7. Jeigu mokinys izoliuojasi dėl galimo kontakto su sergančiais COVID-19 šeimos nariais ar kitais artimaisiais, jis ugdomas nuotoliniu būdu (savarankiškas mokinių nuotolinis ugdymasis namuose, pagal TAMO elektroniniame dienyne mokytojo nurodytas užduotis), tėvai (globėjai, rūpintojai) apie atvejį informuoja klasės vadovą. Mokiniui, gaunančiam nemokamą maitinimą, skiriamas sauso maisto davinys.

**II SKYRIUS**

**BAIGIAMOSIOS NUOSTATOS**

8. Mokytojus apie mokinių izoliaciją ir patvirtintą COVID-19 ligos PGR testo teigiamą rezultatą informuoja neformaliojo švietimo organizatorius žinute TAMO elektroniniame dienyne.

9. Su šiuo aprašu supažindinami mokyklos mokytojai, mokiniai, mokinių tėvai (globėjai, rūpintojai). Aprašas skelbiamas mokyklos interneto svetainėje adresu: <https://aleksandrija.skuodas.lm.lt/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_